International Heritage Inc.

International Heritage Inc (IHI) var et amerikansk pyramidespill forkledd som et MLM-selskap.

Selskapet ble grunnlagt i 1995 av Stanley H. Van Etten, Larry G. Smith og Claude William Savage og startet med markedsføring og salg av luksusartikler som smykker og golfutstyr. I virkeligheten ble produktene nesten utelukkende omsatt blant selskapets egne distributører, og alle inntektene stammet fra en stadig strøm av nye distributører. I november 1998 ble selskapet slått konkurs.

I etterkant av konkursen ble flere av selskapets bakmenn idømt fengselsstraffer for en rekke lovbrudd tilknyttet IHI. Med mer enn 140.000 personer involvert beskrives dette som et av de verste pyramidespillene i amerikansk historie.

Referanser 

Pyramidespill
Selskaper fra USA
Selskaper etablert i 1995
Opphør i 1998